સિમલા : હિમાચલ પ્રદેશમાં આજે સવારે એક સાથે બે ભૂકંપના આચંકા અનુભવાતા લોકોમાં ભયનો માહોલ જોવા મળ્ય હતો. સવારે 6.44 મિનીટે હિમાચલમાં પહેલો ભૂકંપનો આંચકો અનુભવાયો હતો. ભારતના ભૂકંપના કેન્દ્ર અનુસાર ભૂકંપની તીવ્રતા રિકેટર સ્કેલ પર 4.6 આંકવામાં આવી હતી. જ્યારે ભૂકંપનું કેન્દ્રબિંદુ કુલ્લુ જિલ્લામાં હતું. જ્યારે ભૂકંપના અધિકેન્દ્રની ઉંડાઇ 10 કિલોમીટર માપવામાં આવી. કુલ્લુ જિલ્લામાં આવેલ ભૂકંપના આંચકા કુલ્લુ, મનાલી, રામપુર, સિમલા સુધી અનુભવામાં આવ્યા હતા.